nahid-hub/BLUGE-bengali-wikipedia-section-title-prediction huggingface dataset:
রীতি অনুযায়ী, ব্লকের প্রথম লেনদেনটি বিশেষ ধরনের হয় যা ব্লকের মালিকের মালিকানায় থাকা নতুন বিটকয়েনগুলো উৎপাদন করে। এটি নেটওয়ার্ককে সমর্থন দিতে নোডের জন্য প্রণোদনা হিসেবে বিবেচিত হয়। এটি নতুন বিটকয়েনগুলো সঞ্চালনের পথও দেখায়। প্রতি ২১০,০০০০ ব্লক পর মাইনিং এর পুরস্কারের পরিমাণ অর্ধেক হয়ে যায়। ৫০ বিটকয়েন থেকে এর যাত্রা শুরু হয়েছিল, ২০১২ শেষভাগে তা কমে ২৫ হয়ে যায় এবং ২০১৬ সালে ১২.৫ বিটকয়েনে পৌঁছায়। নতুন বিটকয়েন তৈরি শেষ হওয়ার আগ পর্যন্ত ৬৪ বার চালানোর জন্য এই অর্ধেক করার প্রক্রিয়াটি চলতে থাকে।

সঠিক অনুচ্ছেদ শিরোনাম কোনটি?
titleA. ব্লকচেইনের উপাত্ত
titleB. পনজী প্রকল্প
titleC. মাইন কৃত বিটকয়েন
titleD. মানি লন্ডারিং
উত্তর: titleC
অনিনির নাম হয়তো ইনিনি বা ইন্নিনি থেকে এসেছে। ২০০১ সালে দিবাং উপত্যকা জেলা থেকে নিম্ন দিবাং উপত্যকা জেলাটি খণ্ডিত করে তৈরির আগে এবং রইং তৈরির আগে, অরুণাচল প্রদেশের ঐতিহাসিক মানচিত্রগুলিতে, দেখানো আছে দিবাং উপত্যকা জেলার রাজধানীটি হল "ইনিনি"। এই নামটি হয়তো ইদু শব্দ "ইন্নি" থেকে এসেছে। ইন্নি হলেন ইদু মিশমির সর্বশক্তিমান দেবতা।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. ভূগোল
titleC. উচ্চতা
titleD. ইতিহাস
উত্তর: titleA
পর্যালোচক এলসি বি ওয়াশিংটন সম্ভবত ১৯৯৩ সালে প্রেসিডেন্ট ক্লিনটন তার অভিষেক অনুষ্ঠানে অ্যাঞ্জেলোকে তার “অন দ্যা পালস অফ মর্নিং” কবিতাটি আবৃতি করতে নির্বাচিত করার কারণে তাকে “দ্যা ব্লাক ওমেন’স পোয়েট লউরিয়েট” বলে অভিহিত করেছিলেন। অ্যাঞ্জেলোর কবিতা আবৃতি শেষে তার বইয়ের পেপারব্যাক সংস্করণের বিক্রি সপ্তাহে ৩০০% - ৬০০% বেড়ে গিয়েছিল। র‍্যান্ডম হাউস নামে যে প্রকাশনা সংস্থা তার কবিতা প্রকাশ করেছিল; পরের বছর তাদের চাহিদানুযায়ী তার সমস্ত বইয়ের আরও ৪০০,০০০ কপি পুনরায় মুদ্রণ করতে হয়েছিল। ১৯৯২ সালের পুরো বছর জুড়ে তারা যতগুলো বই বিক্রি করেছিল তার চেয়ে বেশি পরিমান বই তারা ১৯৯৩ সালের জানুয়ারীতেই বিক্রি করে ফেলেছিল, যা বৃদ্ধি পেয়েছিল ১২০০%। অ্যাঞ্জেলো তার কাজকর্মে তার জীবনের বিবরণ ব্যবহারের বিষয়ে সমালোচনার জবাবে বলেছিলেন, “আমি বালজাক এবং ১৯ শতকের লেখকদের সাথে একমত, কৃষ্ণাঙ্গ এবং শ্বেতাঙ্গ - যারা বলে ‘আমি টাকার জন্য লিখি’।” ইয়ঞ্জ, অ্যাঞ্জেলোর তৃতীয় প্রবন্ধগ্রন্থ লেটার টু মাই ডটার (২০০৮) প্রকাশের পর বলেছিলেন, “গত কয়েক দশক ধরে তিনি তার বিবিধ প্রতিভা এক ধরণের ‘পারফম্যান্স আর্টে’ কবিতা, গান এবং কথোপকথন মিশ্রিত করে ব্যক্তিগত ও সামাজিক উথানের বার্তা প্রচার করেছেন।”

অনেক বাবা-মা অ্যাঞ্জেলোর বইগুলোর, বিশেষ ভাবে “আই নো হোয়াই দ্যা কেইসড বার্ড সিংস”-এর সমালোচনা করেছিলেন, ফলে স্কুলের পাঠ্যক্রম এবং গ্রন্থাগারের তাক থেকে সেগুলো সরিয়ে ফেলা হয়েছিল। ন্যাশনাল কলিশন এগেইন্সড সেন্সরশীপের মতে, অভিভাবকরা এবং স্কুলগুলো আই নো হোয়াই দ্যা কেইসড বার্ড সিংসের সমকামিতা, বিবাহ বহির্ভূত যৌনতা, অশ্লীল এবং সহিংস বর্ণনা নিয়ে আপত্তি জানিয়েছিলেন। কিছু বইয়ে ব্যবহৃত স্পষ্ট যৌনতা, ভাষার ব্যবহার এবং ধর্মের অপ্রয়োজনীয় বর্ণনার সমালোচনা করা হয়েছিল। আই নো হোয়াই দ্যা কেইসড বার্ড সিংস বইটি আমেরিকান লাইব্রেরি এ্যাসোসিয়েশন-এর (এএলএ) ১৯৯০-২০০০ মৌসুমের ১০০টি প্রায়শই চ্যালেঞ্জযুক্ত বইয়ের তালিকায় তৃতীয় এবং ২০০০-২০০৯ মৌসুমে ষষ্ট স্থানে ছিল।

সঠিক অনুচ্ছেদ শিরোনাম কোনটি?
titleA. সমালোচনা
titleB. ব্যক্তিগত জীবন
titleC. আত্মজীবনীগুলোর রচনাশৈলী ও ধরণ
titleD. মৃত্যু
উত্তর: titleA
২০১৭ সালের মার্চে এশিয়া অলিম্পিক কাউন্সিল ঘোষণা করে যে, এবারের গেমসে ৪২টি ক্রীডা ৪৮৪টি ইভেন্টে প্রতিদ্বন্ধীতা হবে, যার মধ্যে ২৮টি স্থায়ী অলিম্পিক ক্রীডা যেগুলোতে ২০১৬ গ্রীষ্মকালীন অলিম্পিকে প্রতিদ্বন্ধীতা হয়েছে। ৫টি অতিরিক্ত ক্রীডা যেগুলোতে ২০২০ টোকিও অলিম্পিকে প্রতিদ্বন্দীতা হবে এবং বাকিগুলো অ-অলিম্পিক ক্রীডা। ২০১৭ সালের এপ্রিলে এশিয়া অলিম্পিক কাউন্সিল গেমসের ব্যয় কমানো জন্য অনুষ্ঠানসূচি থেকে উদ্বেগজনকভাবে বেল্ট কুস্তি, ক্রিকেট, কুরাশ, স্কেটবোর্ডিং, সাম্বো, ও সার্ফিংকে বাদ দেয় এবং ব্রিজ, জেট স্কি, জুজুৎসু, প্যারাগ্লাইডিং, স্পোর্ট ক্লাইম্বিং, টেকোভন্ডো (বিশেষ করে, সকল অ-অলিম্পিক ওজন ক্লাস), এবং উশুর ইভেন্ট কমায়। বাদ ও কমানোর পর সর্বমোট ইভেন্ট হয় ৪৩১টি।

চুড়ান্ত অনুষ্ঠানসূচি ২০১৭ সালের সেপ্টেম্বরে প্রকাশ করা হয়, যাতে ৪০টি বিভাগে ৪৬৫টি ইভেন্টে বৃদ্ধি করা হয়, যা একে এশিয়ান গেমসের ইতিহাসে দ্বিতীয় বৃহত্তম অনুষ্ঠানে পরিণত করে। অতিরিক্ত বিভাগগুলো ২০২০ গ্রীষ্মকালীন অলিম্পিকে সংযুক্ত ক্রীড়া থেকে নেওয়া হয়েছে; নতুন সংযুক্ত বিভাগ হল ৩×৩ বাস্কেটবল ও বিএমএক্স ফ্রিস্টাইল।

এশিয়ান গেমসের ইতিহাসে প্রথমবারের মত ইস্পোর্টস ও ক্যানয় পোলো অনিয়মিত ক্রীড়া হিসেবে প্রতিযোগিতায় যুক্ত হয়। ইস্পোর্টস ইভেন্টে বৈশিষ্ট্যযুক্ত ছয়টি ভিডিও গেমস ছিল, সবচেয়ে উল্লেখযোগ্য গেমসের শিরোনাম ছিল প্রো ইভোলিউশন সকার ২০১৮।



সঠিক অনুচ্ছেদ শিরোনাম কোনটি?
titleA. নিলাম
titleB. প্রাথমিক নিলাম
titleC. অংশগ্রহণকারী জাতীয় অলিম্পিক কমিটি
titleD. খেলা
উত্তর: titleD
ইসকান্দার মুদা ১৫৮৩ খ্রিষ্টাব্দে জন্মগ্রহণ করেন। তার বাবা মনসুর শাহ ছিলেন সুলতান আলাউদ্দিন আল-কাহারের নাতি। তার মা পুতেরি রাজা ইন্দেরাবাংসা ছিলেন সুলতান আলাউদ্দিন রিয়ায়াত শাহ সাইয়িদ আল-মুকাম্মালের কন্যা। পিতামাতার দিক থেকে একারণে তিনি আচেহর দুইজন সুলতানের বংশধর ছিলেন। "হিকায়াত আচেহ" এ তার বাল্যকাল ও যৌবনের বিবরণ বিস্তারিত রয়েছে। এতে তার ব্যক্তিগত গুণাবলির উল্লেখ রয়েছে। তিনি বেশ কিছু নাম ও উপাধিতে পরিচিত ছিলেন বিশেষত পেরকাসা আলম নামে। এই নাম তিনি তার ক্ষমতারোহণের পরও ব্যবহার করতেন। ইসকান্দার মুদা নামটি তার মৃত্যু পরবর্তী সময় আরোপিত হয় বলে কদাচিৎ ধারণা করা হলেও তথ্যটি সঠিক নয়, কারণ তার মুদ্রায় এই নাম অঙ্কিত রয়েছে। ১৬০৫ খ্রিষ্টাব্দের দিকে তার চাচা সুলতান তৃতীয় আলি রিয়ায়াত শাহর কাছে পরাজিত হয় পিদি পালিয়ে যান। সেখানে তার আরেক চাচা হুসাইন শাসক ছিলেন। তারা দুজনে মিলে সুলতান আলির বিরুদ্ধে বিদ্রোহের পরিকল্পনা করেন। পেরকাসা আলম পিদির সৈন্যদলের নিয়ন্ত্রণ গ্রহণ করেন। কিন্তু শেষপর্যন্ত তারা লড়তে অস্বীকার করে এবং সুলতান তাকে কারাবন্দী করেন। তবে ১৬০৬ খ্রিষ্টাব্দে পর্তুগিজরা আচেহ আক্রমণ করলে তাকে মুক্তি দেয়া হয়। পর্তুগিজদের বিরুদ্ধে লড়াই করে তিনি কৃতিত্ব লাভ করেন। আক্রমণকারীদের তাড়িয়ে দেয়া হয়। ফলে পেরকাসা আলম দরবারে সম্মানজনক স্থান লাভ করেন। ১৬০৭ খ্রিষ্টাব্দের ৪ এপ্রিল সুলতান আলি হঠাত মৃত্যুবরণ করলে পেরকাসা আলম ক্ষমতা গ্রহণ করেন। তিনি তার আরেক চাচা হুসাইনকে বন্দী করেন। পরে তাকে হত্যা করা হয়।

সঠিক অনুচ্ছেদ শিরোনাম কোনটি?
titleA. স্মরণ
titleB. অভিযান
titleC. ইসকান্দার মুদার যৌবন
titleD. অর্থনীতি ও প্রশাসন
উত্তর: titleC
টি-শার্ট প্রাথমিকভাবে শার্টের নিচে পরিধান করা হতো। বর্তমানে এটি শরীরের ওপরাংশ আবৃত করার জন্য পৃথক ও স্বয়ংসম্পূর্ণ পোশাক হিসেবেও বহুল ব্যবহৃত। সচারচর অন্তর্বাস হিসেবে এর নিচে ভেস্ট বা বক্ষবন্ধনী পরিধান করা হয়। একই সাথে নিজের মনোভাব প্রকাশ এবং বিজ্ঞাপনেরও একটি মাধ্যম। টি-শার্টের ডিজাইনে প্রায়ই বিভিন্ন শব্দগুচ্ছ, ছবি, এমন-কি আলোকচিত্রও স্থান পায়।

সঠিক অনুচ্ছেদ শিরোনাম কোনটি?
titleA. বার্তা প্রকাশ
titleB. বিশ্বরেকর্ড
titleC. প্রচলন
titleD. ব্যবহার ক্ষেত্র
উত্তর: titleC
এই শিণ্প প্রতিষ্ঠানটি ১৯৬৮ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। পরবর্তীতে দেনার দায়ে বন্ধ করে দেয়া হয় এবং ২০০৮ সালের শুরুতে তত্ত্বাবধায়ক সরকারের আমলে অস্ট্রেলিয়ান অ্যালেক্স ওয়ার্কস কোম্পানির পরিচালনায় নেচার ব্যাক নামে একটি প্রতিষ্ঠানের নিকট লিজ দেয়া হলে তারা কিছু দিন চালানোর পর তা বন্ধ করে দিলে আওয়ামী লীগের নেতৃত্ত্বাধীন মহাজোট ক্ষমতায় আসার পর সেই লিজ চুক্তি বাতিল করে এবং বিজেএমসির ব্যবস্থাপনায় নিয়ে এসে ২০১৯ সালে পরীক্ষামূলকভাবে পুনরায় চালু করে।

সঠিক অনুচ্ছেদ শিরোনাম কোনটি?
titleA. অবস্থান
titleB. অবকাঠামো
titleC. উৎপাদন ক্ষমতা
titleD. ইতিহাস
উত্তর: titleD
বার্মার অর্থনীতিতে কতিপয় শর্তাবলী শিথীল করলেও তার অর্থনৈতিক নীতিকে দূর্বল-পরিকল্পনা হিসেবে চিহ্নিত করা হয়েছে।

বার্মার গণতন্ত্রচর্চার বিরোধী হিসেবে অবস্থান করেছেন। জাতীয় ছুটি ও উৎসবগুলোয় রাষ্ট্র মালিকানাধীন সংবাদপত্রে বিবৃতি প্রকাশ করলেও খুব কম সময়ই প্রচারমাধ্যমে অংশ নিতেন। প্রচারমাধ্যমের স্বাধীনতায় নজরদারী অব্যাহত রাখেন ও তার আমলে বিরোধী সাংবাদিকদের গ্রেফতারে হস্তক্ষেপ করেন। তার কন্যার জাকজমকপূর্ণ বিয়েতে হীরে-জহরত ও মদ্যপানের ঘটনা নিয়ে বেশ বিতর্কে জড়িয়ে পড়েন যেখানে দেশের জনগণ দারিদ্রসীমায় অবস্থান করছে।

ক্ষমতার সংঘাতে সাবেক প্রধানমন্ত্রী খিন নুয়ান্টকে ২০০৪ সালে গ্রেফতারে ভূমিকা রাখেন।

মে ও নভেম্বর, ২০০৬ সালে জাতিসংঘের বিশেষ দূত ইব্রাহীম গাম্বারির সাথে নতুন প্রতিষ্ঠিত রাজধানী নেপিয়াডয়ে স্বাক্ষাৎ করেন ও অং সান সু কি’র সাথে স্বাক্ষাতে অনুমতি দেন। কিন্তু, নভেম্বর, ২০০৭ ও ১০ মার্চ, ২০০৮ তারিখে বার্মা সফরে আসা গাম্বারি’র সাথে স্বাক্ষাৎ করতে অস্বীকার করেন। ২ মে, ২০০৮ তারিখে ঘূর্ণিঝড় নার্গিসের পর অনেক বিদেশী ত্রাণ কর্মীকে বার্মায় প্রবেশে বাঁধা দেন। এরফলে জাতিসংঘসহ আন্তর্জাতিক সম্প্রদায়ের কাছে ব্যাপক সমালোচনার মুখোমুখি হয়।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. প্রারম্ভিক জীবন
titleD. সমালোচনা
উত্তর: titleD
১৯৬২ সালে নির্দলীয় ও সর্বকনিষ্ঠ সদস্য হিসেবে তদানীন্তন পূর্ব পাকিস্তান সংসদে রাজশাহী থেকে তিনি নির্বাচিত হন এবং নির্বাচনের পর তাকে কৃষি, বন, মৎস ও পশুসম্পদ বিভাগের পার্লামেন্টারী সেক্রেটারীর দায়িত্ব প্রদান করা হয়। ১৯৬৫ সালে তিনি রাজশাহী সদর থেকে পুনরায় তদানীন্তন পূর্ব পাকিস্তানের সংসদ সদস্য নির্বাচিত হন এবং পুনরায় কৃষি, বন, মৎস ও পশুসম্পদ বিভাগের পার্লামেন্টারী সেক্রেটারীর দায়িত্ব ১৯৬৯ সাল পর্যন্ত পালন করেন। ঐ সময় একজন দক্ষ পার্লামেন্টারিয়ান হিসেবে তিনি পরিচিতি লাভ করেন। ১৯৬৬-৬৭ সালের বাজেট অধিবেশনে তিনি যে সুচিন্তিত ভাষণ দেন-তাতে এ কথা স্পষ্ট হয়ে যায় যে, কৃষি ও কৃষকদের উন্নয়ন ব্যতীত কোন অর্থনৈতিক উন্নয়ন সম্ভব নয়। এর ফলে তৎকালীন কেন্দ্রীয় সরকার জনাব মাহতাব উদ্দীন সরকারের নেতৃত্বে একটি উচ্চ পর্যায়ের কমিটি গঠন করেন যা পরবর্তীতে " অধিক খাদ্য ফলাও" অভিযানে পরিণত হয়।

এই সংসদেই তিনি যমুনা নদীর উপরে একটি সেতু নির্মাণের গুরুত্ব তুলে ধরেন। তিনি উল্লেখ করেন যে, এই সেতু নির্মাণের ফলে নদীর উভয় পার্শ্বের জনগণের চলাচল এ মালামাল পরিবহন সহজ, সুলভ ও দ্রুততর হবে।

মুহাম্মদ আয়েন উদ-দীন ১৯৮৬ সালে বাংলাদেশের নির্বাচনী এলাকা ৫৪ (রাজশাহী-৪) থেকে স্বাধীন বাংলাদেশের জাতীয় সংসদ সদস্য নির্বাচিত হন এবং সংসদে মুসলিমলীগ সংসদীয় দলনেতা হিসেবে তার দায়িত্ব কৃতিত্বের সাথে পালন করেন। স্বল্প সময়ে জাতীয় সংসদে বিভিন্ন গুরুত্বপূর্ণ বিষয়ের উপর- যার মধ্যে ছিল নির্বাহী বিভাগ থেকে বিচার বিভাগ পৃথকীকরণ - তার নীতি নির্ধারনী বক্তব্য সুধিমহলে ব্যাপক প্রশংসা লাখ করেন এবং একজন অভিজ্ঞ পার্লামেন্টারিয়ান হিসেবে তার দক্ষতা আবার প্রমাণিত হয়।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. শিক্ষানুরাগী
titleC. সমাজকর্ম
titleD. জাতীয় সংসদ নির্বাচন
উত্তর: titleD
সিডনি গে অ্যান্ড লেসবিয়ান মাদ্রি গ্রাস অস্ট্রেলিয়ার বৃহত্তম ও বিশ্বের অন্যতম বৃহত্তম প্রাইড অনুষ্ঠান। ১৯৭৮ সালের সমকামী অধিকারকর্মীদের গ্রেফতারের প্রতিবাদে ১৯৮০-এর দশকের প্রথম দিকে এই অনুষ্ঠানের সূচনা হয়। এই অনুষ্ঠান আয়োজিত হয় রাতে। প্রায় দশ হাজার অংশগ্রহণকারী সুসজ্জিত ট্যাবলো নিয়ে এই অনুষ্ঠানে যোগ দেন। ট্যাবলোগুলির বিষয়বস্তু হয় বিভিন্ন প্রকারের, এমনকি তার মধ্যে রাজনৈতিক বার্তাও প্রচ্ছন্ন থাকে।

সঠিক অনুচ্ছেদ শিরোনাম কোনটি?
titleA. অস্ট্রেলিয়া
titleB. আমস্টারডাম
titleC. বেলগ্রেড
titleD. রাশিয়া
উত্তর: titleA
সিরি হলো অ্যাপল এর ভার্চুয়াল অ্যাসিস্ট্যান্ট। বিভিন্ন ভয়েস কমান্ড এর মাধ্যমে সিরি কার্য সম্পাদনা করা যায়৷ যেমনঃ কোন ব্যক্তিকে কল করা যায়। ফোনের ম্যাসেজ পড়া যায়। টাইমার সেট করা যায়। আবহাওয়া সম্পর্কিত তথ্যা সিরি এর মাধ্যমে পাওয়া যায়। ইংরেজি থেকে কয়েকটি ভাষায় শব্দ এবং বাক্যাংশ অনুবাদ করা যায়। সিরি এর মাধ্যমে কিছু বিভিন্ন তথ্যমূলক প্রশ্নের উত্তর পাওয়া যায়।

সঠিক অনুচ্ছেদ শিরোনাম কোনটি?
titleA. বিজ্ঞপ্তি কেন্দ্র
titleB. সিস্টেম লিপি
titleC. সিরি
titleD. হালনাগাদ
উত্তর: titleC
বদরের যুদ্ধ মদিনার মুসলিম ও মক্কার কুরাইশদের মধ্যে সংঘটিত হয়। ইসলামের ইতিহাসে এটি প্রথম প্রধান যুদ্ধ। এতে জয়ের ফলে মুসলিমদের ক্ষমতা পূর্বের তুলনায় বৃদ্ধি পায়। 

যুদ্ধের পূর্বে ৬২৩ থেকে ৬২৪ সালের মধ্যে মুসলিম ও কুরাইশদের মধ্যে বেশ কিছু খন্ডযুদ্ধ হয়। বদর ছিল দুই বাহিনীর মধ্যে প্রথম বড় আকারের যুদ্ধ। যুদ্ধে সুসংগঠিত মুসলিমরা মক্কার সৈনিকদের সারি ভেঙে ফেলতে সক্ষম হয়। যুদ্ধে মুসলিমদের প্রধান প্রতিপক্ষ আবু জাহল নিহত হয়। মুসলিমদের বিজয়ের অন্যদের কাছে বার্তা পৌছায় যে মুসলিমরা আরবে নতুন শক্তি হিসেবে আবির্ভূত হয়েছে এবং এর ফলে নেতা হিসেবে মুহাম্মাদ এর অবস্থান দৃঢ় হয়। যুদ্ধের পর মুসলিমরা মদিনায় ফিরে আসে। এতে কয়েকজন কুরাইশ নেতাসহ ৭০জন বন্দী হয়। বন্দীদের সাথে সদ্বব্যবহার করা হয়েছিল। মুসলিমরা নিজেরা খেজুর খেয়ে বন্দীদের রুটি খেতে দেয়।

সঠিক অনুচ্ছেদ শিরোনাম কোনটি?
titleA. খায়বারের যুদ্ধ
titleB. বদরের যুদ্ধ
titleC. সশস্ত্র সংঘাতের দিকে নিয়ে যাওয়া
titleD. ইতিহাস
উত্তর: titleB
এগুলো পাখির কাঁধের নিকটে অবস্থিত। এরা প্রাইমারি ও সেকেন্ডারি পালকের ন্যায় অস্থির সঙ্গে যুক্ত নয় বলে এদের সত্যিকার অর্থে "রেমিজিস" বলে গণ্য করা হয় না। এদের কাজ হল প্রাইমারি ও সেকেন্ডারি পালকসমূহকে আচ্ছাদন দেয়া, ওড়ার পালক হিসেবে এদেরকে গণ্য করা হয় না। আবার, অনেক বিশেষজ্ঞ টার্শিয়াল বলতে চড়াই জাতীয় পাখির ভেতরের দিকের ক্ষুদ্রাকৃতি সেকেন্ডারি পালকসমূহকে নির্দেশ করে থাকেন, যাতে করে অন্যান্য সেকেন্ডারিদের থেকে এগুলোকে আলাদা করা যায়। দীর্ঘ হিউমেরাস অস্থিবিশিষ্ট আলবাট্রোস ও পেলিক্যান জাতীয় পাখিদের এ পালকগুলোকে "হিউমেরাল" বলা হয়।

সঠিক অনুচ্ছেদ শিরোনাম কোনটি?
titleA. টার্শিয়াল
titleB. ওড়ার পালকসমূহের বিশেষ রুপান্তর
titleC. ইমার্জিনেশন
titleD. প্রাইমারি পালকের বিস্তার
উত্তর: titleA
এইসময়ে চলচ্চিত্রের যে প্রয়োগকৌশলগুলোর উদ্ভব হয় তার মধ্যে উল্লেখযোগ্য হল কৃত্রিম আলোয় চিত্রগ্রহণের ব্যবস্থা, কৃত্রিম আলোয় আগুন জ্বলার বিভ্রম সৃষ্টি করা বা বিশেষ বিপদসূচক দৃশ্যে আলো কমিয়ে ভয়ের পরিবেশ তৈরী (লো-কী লাইটিং) ইত্যাদি।

একাধিক শটের মধ্যে কন্টিন্যুইটি বা অবিচ্ছেদ্যতার প্রয়োগকৌশলেরও অনেক পরিমার্জনা হয়, যেমন প্যাথে কোম্পানির "লে শেভাল এমবেলে" (পলাতক ঘোড়া, ১৯০৭) ছবিতে একই সময়ে সমান্তরালে ঘটতে থাকা দুটি ঘটনা ক্রস-কাটিং সম্পাদনা পদ্ধতির মাধ্যমে দেখান হয়। জুলাই ১৯০৮ এ তৈরি "দি ফ্যাটাল আওয়ার" ছবিতে ডি ডব্লিউ গ্রিফিথও ক্রস-কাটিং ব্যবহার করেন। আরেকটি উল্লেখযোগ্য অগ্রগতি হল পয়েন্ট অফ ভিউ শট, ১৯১০ সালে ভিটাগ্রাফ স্টুডিওর "ব্যাক টু নেচার" ছবিতে প্রথম ব্যবহার হয়। ইনসার্ট শটের শিল্পসম্মত ব্যবহার দেখা যায় ইতালীয় প্রযোজনা "লা মেলা প্লানটা" (অশুভ উদ্ভিদ) ছবিতে, পরিচালক ছিলেন মারিও ক্যাস্রিনি।

ফিল্মের দৈর্ঘ্যবৃদ্ধির সঙ্গে সঙ্গে বিশেষজ্ঞ লেখক নিযুক্ত হওয়া শুরু হল যারা জটিল নাটক-নভেলকে সরল করে ছোট আকারে নিয়ে আসতেন, যাতে একটিমাত্র রিলের মধ্যে তার চিত্ররূপ আঁটানো যায়। চলচ্চিত্রেও জঁর বা বিশেষ পদ্ধতি অনুযায়ী শ্রেণীবিন্যাস চালু হল, মূল বিভাগ ছিল কমেডি আর ড্রামা, তবে এই বিভাগও ক্রমে আরও উপবিভাগে বিভক্ত হয়।

‘ইন্টারটাইটেল’ বা ছাপান লেখা সম্বলিত কার্ডের মাধ্যমে কথপোকথন বর্ণনা ১৯০৮ সাল থেকেই শুরু হয়, ১৯১২ নাগাদ এই রীতি মোটামুটি সর্বত্রই ছড়িয়ে পড়ে। এর ব্যবহারের ফলে ফিল্মের গল্প বলার পদ্ধতিতে পরিবর্তন আসে। কোনো চরিত্র কথা বলতে শুরু করলেই কাট করে ইন্টারটাইটেল দেখান হত, আবার কাট করে চরিত্রটিতে ফিরে যাওয়া হত ঠিক যখন তার বক্তব্য শেষ হচ্ছে। এইভাবে সবাক ছবির সমতুল্য একটা ব্যবস্থা কার্যকর করা হয়েছিল।

সঠিক অনুচ্ছেদ শিরোনাম কোনটি?
titleA. সবাক যুগ
titleB. চলচ্চিত্র সম্পাদনা এবং অবিচ্ছিন্ন কাহিনীবর্ণন
titleC. চলচ্চিত্র কলা
titleD. চলচ্চিত্রের প্রয়োগকৌশল
উত্তর: titleD
মরিস টার্নবুল তরুণ অবস্থায় নিজের ক্রীড়াশৈলী প্রদর্শনে তৎপর ছিলেন। ডাউনসাইড স্কুলে রাগবি খেলায় অংশ নিতেন। কেমব্রিজ থেকে ম্যাট্রিকুলেশন ডিগ্রী সম্পন্ন করেন। বিশ্ববিদ্যালয়ে ভর্তি হবার পর শুধুমাত্র ক্রিকেট দলেই ছিলেন না, বরং কেমব্রিজ বিশ্ববিদ্যালয় রাগবি ক্লাবেরও সদস্য হন। কার্ডিফের অন্যতম প্রাচীন রাগবি ক্লাব সেন্ট পিটার্সে খেলেন তিনি। এ সময়ে তার জ্যেষ্ঠ ভ্রাতা বার্নার্ড টার্নবুল ওয়ালসের পক্ষে খেলতেন। তিনিও সেন্ট পিটার্সের পক্ষে রাগবি ক্লাবে খেলতেন। ১৯৩১-৩২ মৌসুমে মরিস টার্নবুল কার্ডিফের পক্ষে প্রথমবারের মতো বড়দের দলে খেলেন। প্রধানতঃ স্ক্রাম-হাফ অবস্থানে খেলতেন। ১৯৩২ সালে কাউন্টি পর্যায়ের প্রতিযোগিতায় গ্ল্যামারগনের প্রতিনিধিত্ব করেন।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. ব্যক্তিগত জীবন
titleC. প্রথম-শ্রেণীর ক্রিকেট
titleD. রাগবি ইউনিয়ন
উত্তর: titleD
এ ইউনিয়নের নতুন ইউনিয়ন পরিষদ ভবনটি লাখাই হবিগঞ্জ সড়কের পাশে হলেও এ ইউনিয়নের অধিকাংশ অঞ্চল হাওড় বেষ্টিত ভাটি অঞ্চলে। এ ইউনিয়নে সবচেয়ে বেশি গ্রাম যার অধিকাংশই দ্বীপ বা হাটির মত। নদী, হাওড়, ফসলের জমি সমৃদ্ধ এ ইউনিয়নের সাবিক যোগাযোগ বর্ষা মওসুমেই সুবিধাজনক। বৎসরের কোন কোন সময়ে কোন কোন গ্রামে নৌকা চলে না, অল্প পানি থাকার কারণে হাঁটাও কষ্টকর। এ ইউনিয়নে একটি নৌ পুলিশ ফাড়ি, দুইটি বাজার, পশু সম্পদ অফিসের সাব সেন্টার সহ জনতা ও কৃষি ব্যাংকের শাখা আছে।
সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. প্রশাসনিক এলাকা
titleC. এক নজরে ইউনিয়ন
titleD. শিক্ষা ব্যবস্থা
উত্তর: titleC
দুর্গা মূলত শক্তি দেবী। ঋগ্বেদে দুর্গার বর্ণনা নেই, তবে ঋগ্বেদোক্ত দেবীসূক্তকে দেবী দুর্গার সূক্ত হিসাবেই মান্যতা দেওয়া হয়। দুর্গার বিশেষ আলোচনা ও পূজাবিধি তন্ত্র ও পুরাণেই প্রচলিত। যেসকল পুরাণ ও উপপুরাণে দুর্গা সংক্রান্ত আলোচনা রয়েছে সেগুলি হল: "মৎস্যপুরাণ," "মার্কণ্ডেয় পুরাণ," "দেবীপুরাণ," "কালিকাপুরাণ" ও "দেবী ভাগবত"। তিনি জয়দুর্গা, জগদ্ধাত্রী, গন্ধেশ্বরী, বনদুর্গা, চণ্ডী, নারায়ণী প্রভৃতি নামে ও রূপে পূজিতা হন।
দেবী দুর্গা শাক্ত ধর্মে সর্বোচ্চ আরাধ্য দেবী, বৈষ্ণব ধর্মে তাকে ভগবান বিষ্ণুর "অনন্ত মায়া" হিসাবে আখ্যা দেওয়া হয় এবং শৈবধর্মে দুর্গাকে শিবের অর্ধাংগিনী পার্বতী হিসাবে অর্চনা করা হয়। বৈদিক সাহিত্যে দুর্গার উল্লেখ পাওয়া যায়। কেনোপনিষদে বর্ণিত হৈমাবতীকে দুর্গা হিসাবেই আখ্যায়িত করা হয়েছে; ভাগবতে শ্রীকৃষ্ণের যোগমায়াকে দুর্গা আখ্যা দেওয়া হয়েছে যিনি হরি সহায়িনী তথা হরিভক্তিপ্রদায়িনী। এইসমূহ ছাড়াও দুর্গাদেবীর বর্ণনা মহাভারতের বিরাট পর্ব ও অন্যান্য পুরাণে পাওয়া যায়। দুর্গাদেবীর ভিন্ন ভিন্ন অবতার সমূহ হল: কালিকা, নন্দা, ভ্রামরী, শাকম্ভরী, রক্তদণ্ডিকা, সতী, পার্বতী, কৌশিকী ইত্যাদি।

সঠিক অনুচ্ছেদ শিরোনাম কোনটি?
titleA. নানা রুপে দেবী
titleB. দুর্গাপূজা
titleC. বিদেশে
titleD. নাম ব্যুৎপত্তি
উত্তর: titleA
ভুটানকে ৫৭ ধারাবাহিক ড্রূক ডাসিস ২৫৬ বছর শাসন করে। তারপর বৌদ্ধ রাজতন্ত্র প্রতিষ্ঠিত হয়। উগয়েন ওয়াংচুক ১৯০৭ সালে রাজতন্ত্র প্রতিষ্ঠা করলেও তিনি প্রায় এক দশকের জন্য প্রকৃত শাসক ছিলেন। ব্রিটিশ রেকর্ডে তাকে 'তরংস পেনলোপ' বা ভুটানের শাসক হিসেবে উল্লেখ করা হয়েছে। ১৭ ডিসেম্বর ১৯০৭ সালে, পুনাখা ডিজং-এ উগয়েন ওয়াংচুককে মানুষের প্রতিনিধিরা, কর্মকর্তা ও পাদরীবর্গরা সর্বসম্মতিক্রমে ভুটানের প্রথম বংশানুক্রমিক রাজা হিসেবে নির্বাচিত করা হয়। 

সঠিক অনুচ্ছেদ শিরোনাম কোনটি?
titleA. মৃত্যু
titleB. সর্বসম্মত চুক্তি দ্বারা বৌদ্ধ রাজতন্ত্র প্রতিষ্ঠা
titleC. পশ্চিম শিক্ষা
titleD. বৈদেশিক সম্পর্ক এবং বিদেশে সফর
উত্তর: titleB
কাচা সুপারি খেলে অনেক সময় মাথা ঘোরে। কাচা সুপারিতে ০.১-০.৫/ অ্যালকালয়েড থাকে, যার কারণে মাথা ঘোরে। প্রতি ১০০ গ্রাম সুপারিতে আছে ২৮৯ ক্যালরি শক্তি যোগানোর ক্ষমতা। 'আন্তর্জাতিক ক্যান্সার গবেষণা এজেন্সী'র মতে, সুপারি এক ধরনের কার্সিনোজেন (বিষ), যা স্বাস্থ্যের জন্য ক্ষতিকর। সুপারিসহ পান খেলে মুখের ক্যন্সার হতে পারে। ক্রিমি, রক্ত আমাশয়, অজীর্ণ ইত্যাদি রোগ নিরাময়েও সুপারি উপকারী। এর রসে এরিকোলিন ইত্যাদি উপবিষ ভারত উপমহাদেশে মুখের ক্যান্সারের একটি অন্যতম কারণ। কাঁচা সুপারি চিবালে শরীরে গরম অনুভূত হয়, এমনকি শরীর ঘেমে যেতে পারে। সুপারি খেলে তাৎক্ষণিক যেসব সমস্যা দেখা যায় সেগুলো হল-হাঁপানি বেড়ে যেতে পারে ও হাইপারটেনশন বা রক্তচাপ বেড়ে যেতে পারে।

সঠিক অনুচ্ছেদ শিরোনাম কোনটি?
titleA. চাষাবাদ
titleB. বিবরণ
titleC. বিস্তৃতি
titleD. সুপারির গুনাগুণ
উত্তর: titleD
নারীরা জলবায়ু পরিবর্তন গবেষণা ও নীতি এবং বৈশ্বিক জলবায়ু ইস্যুগুলোর ব্যাপক বিশ্লেষণে মুখ্য ভূমিকা রেখেছে। এর মাঝে বহু নারী বিজ্ঞানী ছাড়াও নীতি-নির্ধারক ও সক্রিয় কর্মী রয়েছে। নারী গবেষকেরা "আন্তঃসরকার জলবায়ু পরিবর্তন সভা" এবং "মিলেনিয়াম ইকোসিস্টেম এসেসমেন্ট" এর মত মুখ্য বৈজ্ঞানিক বিশ্লেষণসমূহে গুরুত্বপূর্ণ অবদান রেখেছে। নারীরা আন্তর্জাতিক জলবায়ু নীতিতে গুরুত্বপূর্ণ নেতৃত্বস্থানীয় পদ্গুলোতে জায়গা করে নিয়েছে।

উধাহরণস্বরূপ, ক্রিস্টিনা ফিগারেস "জলবায়ু পরিবর্তনের রূপরেখা সম্মেলন" এর কার্যনির্বাহী সম্পাদক হিসেবে আন্তর্জাতিক জলবায়ু চুক্তিগুলোর নেতৃত্ব দিচ্ছেন এবং সাবেক আইরিশ রাষ্ট্রপতি মেরি রবিন্সন জলবায়ু পরিবর্তনে জাতিসংঘের বিশেষ দূত।

সুসান সলমন ২০০৭ সালে আন্তঃসরকার জলবায়ু পরিবর্তন সভার ৪র্থ মূল্যায়ন এর সভাপতিত্ব করেছেন।

সঠিক অনুচ্ছেদ শিরোনাম কোনটি?
titleA. বিজ্ঞান এবং জলবায়ু পরিবর্তনে নারীদের পক্ষে যুক্তি
titleB. নারী এবং আন্তর্জাতিক জলবায়ু নীতি
titleC. ভূমিকা
titleD. জলবায়ু পরিবর্তন শিক্ষায় নারী
উত্তর: titleC
মূল নিবন্ধ: বাগদাদ চিড়িয়াখানা

প্রাণীবিদ্যাবিষয়ক উদ্যানটি মধ্য প্রাচ্যের বৃহত্তম। ২০০৩ এর আক্রমণে আট দিনের মধ্যে ৬৫০ টি প্রাণীর মধ্যে মাত্র ৩৫ টি বেঁচে ছিল। কিছু প্রাণী মানুষ খাবারের জন্য চুরি করার কারণে এবং কিছু খাঁচায় বন্দী প্রাণীর খাবারের অভাবের কারণে এটি ঘটে। দক্ষিণ আফ্রিকার লরেন্স অ্যান্থনি এবং চিড়িয়াখানার কিছু রক্ষক পশুদের যত্ন নেন এবং মাংসাশী প্রাণীদের স্থানীয়ভাবে ক্রয়করা গাধার মাংস খাওয়াতেন। অবশেষে ইরাকের জোটের অস্থায়ী কর্তৃপক্ষের ১১ মে ২০০৩ থেকে ২৮ জুন ২০০৪ পর্যন্ত পরিচালকের দায়িত্ব পালনকালে পল ব্রেমার  চিড়িয়াখানাটি সংরক্ষণ করার আদেশ দেন এবং মার্কিন প্রকৌশলীরা এটি পুনরায় চালু করতে সহায়তা করে।

সঠিক অনুচ্ছেদ শিরোনাম কোনটি?
titleA. প্রধান উৎসব চত্ত্বর
titleB. খেলাধুলা
titleC. বাগদাদ চিড়িয়াখানা
titleD. ইতিহাস
উত্তর: titleC
বোমাং সার্কেল একজন বংশানুক্রমিক প্রধান বা সার্কেল চীফ বা গোত্রপতি দ্বারা শাসিত যিনি আনুষ্ঠানিকভাবে জনসাধারণ কর্তৃক "রাজা" নামে আখ্যায়িত হন। বোমাং রাজা "মৌজা"র হেডম্যানদের এবং "কারবারি" বা গ্রাম প্রধানদের নিয়োগ করেন এবং তারা ঠিকভাবে তাদের দায়িত্ব পালন করছে কি না তার তদারকি করেন। তিনিই সর্বেসর্বা অর্থাৎ যেকোনো সময় কোনোরকম অনিয়ম দেখলে কারবারিদের অপসারণ (পদত্যাগ) করতে পারেন। বর্তমান বোমাং সার্কেল চীফ হলেন উচ প্রু চৌধুরী (ချောဖြူ), যিনি পেশায় একজন প্রকৌশলী। বোমাং রাজা প্রতিবছর তিনদিন ব্যাপি উৎসব "রাজপুণ্যাহ"য় নেতৃত্ব দান করেন, যেটা ১৮৭৫ সাল থেকে হয়ে আসছে। তিনি পদাধিকার বলে পার্বত্য চট্টগ্রাম বিষয়ক মন্ত্রণালয়ের উপদেষ্টা পরিষদ এবং বান্দরবান পার্বত্য জেলা পরিষদের সদস্য।

সঠিক অনুচ্ছেদ শিরোনাম কোনটি?
titleA. ইতিহাস
titleB. রাজা হওয়ার প্রথা
titleC. নেতৃত্ব
titleD. রাজপুণ্যাহ
উত্তর: titleC
২০০৬ সালে রাজ্য বিধানসভা নির্বাচনে, সিপিআই (এম) -এর পরিক্ষীত লেত সাগরদিঘি (এসসি) কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের রাজেশ কুমার ভক্তকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর পরেশ নাথ দাস তৃণমূল কংগ্রেসের রাজেশ কুমার ভক্তকে পরাজিত করেন, ১৯৯৬, ১৯৯১ এবং ১৯৮৭ সালে কংগ্রেসের নৃসিংহ কুমার মণ্ডলকে পরাজিত করেন। ১৯৮২ সালে সিপিআই (এম) -এর হাজারী বিশ্বাস কংগ্রেসের নৃসিংহ কুমার মণ্ডলকে পরাজিত করেন এবং ১৯৭৭ সালে কংগ্রেসের অতুল চন্দ্র সরকারকে পরাজিত করেন।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ১৯৭৭-২০০৬
titleC. ১৯৫১-১৯৭২
titleD. এলাকা
উত্তর: titleB
উপসাগরীয় উপদ্বীপের উত্তরাঞ্চলে তিনটি গুরুত্বপূর্ণ শহর: মিশরে ট্যাবা, ইসরায়েলের ইয়ালাত এবং জর্ডানে একবা। তারা উষ্ণ জলবায়ু উপভোগ করার জন্য পর্যটকদের জন্য কৌশলগতভাবে গুরুত্বপূর্ণ বাণিজ্যিক বন্দর এবং জনপ্রিয় রিসর্ট। আরও দক্ষিণে হক বৃহত্তম সৌদি আরবের শহর। সিনাই, শারম এল-শেখ এবং দাহাব প্রধান কেন্দ্র।

বৃহত্তম জনসংখ্যা কেন্দ্র আকাবা শহর, জনসংখ্যা ১০৮,০০০ (২০০৯), এর পরে ইয়ালাত শহরের জনসংখ্যা হল ৪৮,০০০ (২০০৯)।

সঠিক অনুচ্ছেদ শিরোনাম কোনটি?
titleA. শহর
titleB. ভূতত্ত্ব
titleC. ভূগোল
titleD. ব্যাপ্তি
উত্তর: titleA
২০০৬ সালে রাজ্য বিধানসভা নির্বাচনে, সিপিআই (এম) এর রথীন সরকার তৃণমূল কংগ্রেসের মদন মিত্রকে পরাজিত করেন। তৃণমূল কংগ্রেসের সুব্রত বক্সী ২০০১ সালে সিপিআই (এম) এর রথীন সরকারকে পরাজিত করেন। সিপিআই (এম) এর শঙ্কর সরন নস্কর ১৯৯৬ সালে কংগ্রেসের অরুণা ঘোষদস্তিদারকে পরাজিত করেন। সিপিআই (এম) এর কাশীনাথ আদক ১৯৯১ সালে কংগ্রেসের অরুণা ঘোষদস্তিদারকে পরাজিত এবং ১৯৮৭ সালে কংগ্রেসের সৈইক মকবুল হককে পরাজিত করেন। সিপিআই (এম) এর প্রভাশ চন্দ্র রায় ১৯৮২ সালে কংগ্রেসের নিরঞ্জন ঘোষকে এবং ১৯৭৭ সালে কংগ্রেসের মক হক সৈইক কে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৫১-১৯৫৭ বিষ্ণুপুর
titleB. ১৯৭৭-২০০৬ বিষ্ণুপুর পশ্চিম
titleC. ২০১১
titleD. ১৯৬২-১৯৭২ বিষ্ণুপুর পূর্ব
উত্তর: titleB
সকল স্তরের খেলা থেকে অবসর গ্রহণের পর এরিক টিন্ডিল ঘরোয়া ও টেস্ট পর্যায়ে রাগবি খেলায় রেফারির দায়িত্ব পালন করেছেন। ১৯৫০ সালে ডুনেডিন ও ক্রাইস্টচার্চে সফররত লায়ন্স ও অল ব্ল্যাকসদের মধ্যকার প্রথম দুই টেস্ট খেলা পরিচালনা করেছিলেন।

এরপর ১৯৫৯ সালে ল্যাঙ্কাশায়ারের ল্যাঙ্কাস্টার পার্কে টেস্ট ক্রিকেট খেলায় আম্পায়ারের ভূমিকায় অবতীর্ণ হয়েছিলেন। উইকেটের অপর প্রান্তে তাকে যোগ্য সহায়তা করেন জ্যাক কাউয়ি। তিনদিনের মধ্যেই ইংল্যান্ড দল ইনিংস ও ৯৯ রানে জয় পায়। উল্লেখযোগ্য দিক ছিল টেড ডেক্সটারের ১৪১ রান ও টনি লকের ৫/৩১ ও ৬/৫৩ বোলিং পরিসংখ্যান।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. বহিঃসংযোগ
titleD. অর্জনসমূহ
উত্তর: titleA
তিবিলিসির অনুকূল বাণিজ্যের অবস্থানটি অবশ্য এর টিকে থাকার পক্ষে ভালভাবে কাজে দেয়নি। ইউরোপ এবং এশিয়ার মধ্যে কেন্দ্রস্থলে কৌশলগত ভাবে অবস্থিতির কারণে তিবিলিসি , , , , এবং মতো বিভিন্ন শক্তির মধ্যে অঞ্চলটি প্রতিদ্বন্দ্বিতার কেন্দ্রবিন্দুতে পরিণত হয়েছিল।নগরীর সাংস্কৃতিক বিকাশ কিছুটা নির্ভরশীল ছিল যে বিভিন্ন সময়ে কে এই শহর শাসন করেছিল তার উপর, যদিও তিলিসি মোটামুটি বিশ্বখ্যাত ছিল।

৫৭০-৫৮০ পার্সিয়ানরা শহরটিকে শাসন করে ৬২৭ পর্যন্ত, যতক্ষণনা তিবিলিসি / সৈন্য দ্বারা দখল হয়েছিল এবং পরে ৭৩৬-৭৩৮ এর মধ্যে করে এর অধীনে। এই পর্যায়ে তিবিলিসি কে কেন্দ্র করে একটি প্রতিষ্ঠা করেন। ৭৬৪ এর দিকে তিবিলিসি আরবদের অধীনে থাকা অবস্থাতেই আরো একবার খাজার দের দ্বারা পরাজিত হয়। ৮৫৩ এর দিকে, আরব নেতা সেনাবাহিনী তিবিলিসিতে আক্রমণ করেছিল যাতে আনুগত্যে ফিরে আসে। তিবিলিসিতে আরবদের আধিপত্য প্রায় ১০৫০ অবধি অব্যাহত ছিল। ১০৬৮ এর দিকে শহরটি আবারো পরাজিত হয় তবে এই বার . অধীনে সেলজুক তুর্কিদের অধীনে।

সঠিক অনুচ্ছেদ শিরোনাম কোনটি?
titleA. বিমানবন্দর
titleB. স্থাপত্য
titleC. ট্রাম
titleD. বিদেশী আধিপত্য
উত্তর: titleD